เงินบาทเปิด 31.27/29
ธนาคารซีไอเอ็มบีไทย รายงาน เงินบาทเปิด 31.27/29 คาดแกว่งแคบตามทิศทางค่าเงินภูมิภาค
26 ธ.ค. 2554

ธนาคารซีไอเอ็มบีไทย รายงาน เงินบาทเปิด 31.27/29 คาดแกว่งแคบตามทิศทางค่าเงินภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.27/29 บาท/ดอลลาร์ แข็งค่าขึ้นจากช่วงเย็นวันศุกร์ที่ปิดตลาดที่ระดับ 31.28/31 บาท/ดอลลาร์
วันนี้คาดว่าเงินบาทจะแกว่งอยู่ในกรอบแคบๆ และเป็นไปตามทิศทางเดียวกับค่าเงินสกุลอื่นๆ ในภูมิภาค โดยวันนี้หลายบริษัทเริ่มหยุดเนื่องจากเป็นช่วงเทศกาลคริสมาสต์และใกล้ปีใหม่ การทำธุรกรรมทางการเงินในช่วงนี้จึงน้อยลง
"วันนี้บาทคงแกว่งแคบๆ ตามทิศทางภูมิภาค ปัจจัยใหม่ๆ ยังไม่ค่อยมี หลายที่เริ่มหยุดกันแล้ว วันนี้นิวยอร์กก็หยุด ไม่ค่อยมีการทำธุรกรรมทางการเงินในช่วงนี้มากนัก" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.96/78.00 เยน/ดอลลาร์ ส่วนเงินยูโรอยู่ที่ระดับ 1.3050/3053 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.25-31.30 บาท/ดอลลาร์